section_heading: Povijest
paragraph_text: Godine 1960. Somalija je stekla nezavisnost i Mogadishu je postao njezin glavni grad. Do 1991. je čvrstom rukom vladao diktator Mohammed Siad Barre. Nakon njegovoga svrgavanja je Somalija utonula u kaos i državu su rascjepkali brojni ratni vođe koji međusobno ratuju. Mnoge borbe se vode i za Mogadishu gdje često razni ratni vođe kontroliraju različite dijelove grada. Godine 1992. su Sjedinjene Američke Države izvele vojnu intervenciju pod okriljem UN-a s ciljem uspostave mira, ali su se brzo morale povući, a Somalija je utonula u još veći kaos. Gradom su 2006. zavladali islamisti koji su donijeli mir, ali su podržavali svjetske terorističke vođe, pa su zapadne sile pomogle etiopsku vojsku koja je početkom 2007. zauzela Mogadishu i protjerala islamiste. U gradu je uspostavljena privremena somalska vlada koju podržava Zapad. lijevo|250px|mini|Pogled na gradsku luku iz zraka.